OpenLLM-France/wikimedia huggingface dataset:
# Kate Shortman

Kate Elizabeth Shortman (2001eko azaroaren 19a) igerilari artistiko britainiarra da, eta 2024ko Udako Olinpiar Jokoetan zilarrezko domina bat irabazi zuen binakako proban. 2020ko Udako Olinpiar Jokoetan, Tokion (Japonia), emakumeen bikotekako ekitaldian lehiatu zen. Britainia Handiaren ordezkaria izan zen, halaber, 2017ko Munduko Txapelketan, Budapesten, Hungarian, eta 2019ko Munduko Txapelketan, Gwangjun, Hego Korean. 2022ko Munduko Txapelketan ere lehiatu zen, Budapesten (Hungaria). Bristol Hiriko Igeriketa Klubean entrenatzen du.

## Kirol lorpenak

Udako Olinpiar Jokoak :
| Urtea | Lekua | Domina | Kategoria |
| 2024 | Paris | 02 ! | Bikoteka |
| Munduko Txapelketak ||||
| Urtea | Lekua | Domina | Kategoria |
| 2023 | Fukuoka | 03 ! | Bakarka errutina librea |
| 2024 | Doha | 02 ! | Bikoteka Errutina teknikoa |
| 2024 | Doha | 03 ! | Bikoteka Errutina librea |
| Europako Txapelketak ||||
| Urtea | Lekua | Domina | Kategoria |
| 2024 | Belgrad | 02 ! | Bikoteka Errutina teknikoa |
| 2024 | Belgrad | 02 ! | Bikoteka Errutina librea |

## Erreferentziak

* ↑ «Artistic swimming – Entry list» 2019 World Aquatics Championships.
* ↑ Bennett, Charlie. (3 August 2021). «Swimming duo Kate Shortman and Isabelle Thorpe go from Zoom routines to Olympic pool» Bristol Post.
* ↑ «Making a splash: Interview with Kate Shortman and Isabelle Thorpe» The Bristol Magazine.
# Julia Beljajeva

Julia Beljajeva, (Tartu, Estonia, 1992ko uztailaren 21a), eskriman aritzen den kirolari estoniarra da..
2020ko Udako Olinpiar Jokoetan, Tokio 2020an (Tokio), esku hartu zuen, eta urrezko domina eskuratu zuen Ezpata-taldeka kategorian, Estonia ordezkatuz; Tokion,Hego Koreako taldearen (zilarrezko domina) eta Italiako taldearen (brontzezko domina) aurretik sailkatu zen Estonia.
Tokion, honako hauek osatzen zuten taldea: Julia Beljajeva, Irina Embrich, Erika Kirpu eta Katrina Lehisek.

## Nazioarteko emaitzak

Udako Olinpiar Jokoak :
| Urtea | Lekua | Domina | Proba |
| 2020 | Tokio Japonia | 01 ! | Emakumezkoa, Ezpata-taldeka kategoria. |

## Erreferentziak

* ↑ «Julia Beljajeva» olympedia.org (Ingelesez)
* ↑ "Julia Beljajeva" olympics.com (Gaztelaniaz)

## Kanpo estekak

* Datuak: Q3811072
* Multimedia: Julia Beljajeva / Q3811072
# Julia Basilika

Julia Basilika (latinez Basilica Iulia) Erromatar foroaren hegoaldean dagoen tenplua da. Mendebaldean Vicus lugariusarekin muga egiten du, Saturnoren tenplutik banandurik, eta ekialdean Vicus Tuscusekin, Kastor eta Polluxen tenplutik banantzen duena.
Julio Zesar hasi zen eraikitzen K.a. 54an, eta beragandik hartu zuen izena, lehenago K.a. 169an eraikitako Senproniar Basilikak zuen tokian: hau Gaio eta Tiberio plebearen tribunoen aita Tiberio Grakok eraikia izan zen, bere aldetik basilika eraikitzeko Publio Kornelio Eszipion Afrikarraren etxea eta Tabernae Veteres direlakoen denda batzuk boteaz. Tokia garbitzeko, Zesarrek, gainera, hizlarien tribuna, Erromatar foroaren mendebaldeko muturrera eraman behar izan zuen. Julia Basilika Augustok amaitu zuen, baina su hartu zuen K.a. 14an, eta enperadore berak berreraiki zuen, bere seme adoptiboak ziren Gaio eta Luziori eskainirik 12an. Karino enperadorearen garaian, 283an, beste sute batek hartu eta honen ondorengoa izan zen Dioklezianok berreraiki zuen. Beste suntsipen partzial bat izan zuen Alarikoren arpilaketaren garaian, 410ean, eta oraingo honetan Gabino Vetio Probiano hiri prefektuak berreraiki zuen.
Zentunbiroen epaimahaiaren egoitza gisa funtzionatzen zuen,180 epaile, lau epaimahaiak batuta zeuden epaile kopurua zena.
Neurri handikoa zen (109x48 metro), erdialdeko nabeak 82x18 metro zituen eta honen inguruan lau nabe txikiago zeuden, bi solairutan gangatuak eta zutaberdiz inguratutako arkuekin. Erdialdeko nabea lau zatitan banatzen zen, gortinadi edo behar zenean, tokia hutsik uzteko ken zitezkeen zurezko egituren bidez.
Arkupeko harmailadian, haitzurdin zurian grabatutako jokoak daude, dama txinatar antzeko batzuk, edo sekziotan banatutako zirkulu bat.

## Ikus, gainera

* Emilia Basilika

## Kanpo estekak

* Datuak: Q616271
* Multimedia: Basilica Julia (Rome) / Q616271
# Julia Bea Soto

Julia Bea Soto (Sesma, Nafarroa Garaia, 1912ko urtarrilaren 28a- Burlata, Nafarroa Garaia, 1989eko urriaren 13a) emakume ekintzailea izan zen, Alderdi Komunistako kidea.

## Bizitza

Errepublika garaian Iruñeko Gazteria Sozialistan afiliatu zen. Nafarroako UGTren II. Kongresuan, 1933ko otsailean, batzorde exekutiboko kide hautatu zuten Artxibo eta Estatistikaren arduradun gisa. 1933ko azaroaren 19ko legegintza-hauteskundeetako kanpainan aktiboki parte hartu zuen.
1935eko otsailean, Iruñean bizi zela, Alderdi Komunistari atxiki zitzaion eta Bulegoetako Langileen Batasunaren Sindikatuan sartu zen. Eraildako eta derrigorrean erreklutatutako nebak izan zituen. 1936ko Espainiako Gerra Zibilean idazkari eta daktilografoa izan zen Dolores Ibarrurik Madrilen zuen bulegoan.
Alemaniako brigadista batekin ezkondu zen eta, alde egiteko aukera izan bazuen ere, Alacanteko portuan geratu zen, haurdun. Leku horretan atxilotu zuten. Hainbat atxiloketa jasan ondoren, 30 urteko kartzela zigorra eskatu zuten berarentzat, eta 15 urtekoa ezarri zioten. Azkenean, zortzi urte egin zituen Ventas, Zornotza eta Segoviako kartzeletan.
Espetxetik atera zenetik, Beak bere jarduera politikoarekin jarraitu zuen, eta, azkenean, Frantziara jo zuen, Landetara eta 8 urtez bizi izan zen bertan. Ondoren, Marcelino Iriarte Martínezekin ezkondu eta Paris ingurura joan ziren bizitzera. Han, espainiarren erakunde bat eratu zuen, non frankismoaren aurkako alderdi politiko guztiak ordezkatuta zeuden. Bizitza osoan Frantzian bizitzen jarraitu zuen, eta 1989ko urriaren 13an hil zen, Burlatan, bere ahizpa Mariari egindako bisitan.

## Aitortzak

* 2024an Iruñeko Udalak erabaki zuen Frankismoak errepresaliatutako 10 emakumeren izena jartzea Hego Txantreako kale eta plazei: Julia Bea Soto, Julia Fernández Zabaleta, Dora Serrano Serrano, Aurora Gómez Urrutia, Mª Luisa Elío Bernal, Josefina Guerendiain Caro, Nemesia Baztán Turrau, Ramona Zapatero Zapatel, Matilde Huici Navaz eta Mª Carmen Húder Carlosena.

## Erreferentziak

* 1 2 3 4 Julia Bea Soto. .
* ↑ Julia Bea Soto. .
* ↑ «Bea Soto, Julia» Fundación Pablo Iglesias 2012-02-01 (Noiz kontsultatua: 2024-02-28).
* ↑ «Julia Bea Soto» www.abertzalekomunista.net (Noiz kontsultatua: 2024-02-28).
* ↑ Salvo, Mariví. (2024-02-19). «10 mujeres represaliadas por el franquismo darán nombre a calles y plazas de Txantrea Sur» Diario de Noticias de Navarra (Noiz kontsultatua: 2024-02-28).
* ↑ SL, TAI GABE DIGITALA. (2024-02-19). «Diez represaliadas por el franquismo nombrarán calles en la Txantrea» naiz: (Noiz kontsultatua: 2024-02-28).
* ↑ Press, Europa. (2022-04-06). «EH Bildu, PSN y Geroa Bai proponen dedicar ocho calles de Pamplona a mujeres represaliadas por el Franquismo» diariodenavarra.es (Noiz kontsultatua: 2024-02-28).

## Kanpo estekak

* Datuak: Q124690408
# Julia Chávarri Otero

Julia Chávarri Otero (Cenicero, Errioxa, 1932-Gasteiz, 2011ko otsailaren 5a) hasieran moja izan bazen, gero utzi zuen eta gizarte langile bezala Gasteizen oso ezaguna egin zen. Bere lan nagusietariko bat ijito herriko pertsonekin egin zuen nahiz eta bera payo izan; zentzu horretan Arabako ijitoentzat erreferentziako elkartea den Gao Lacho Dromen zuzendaria izan zen. Bizitza osoa lan horri eman zion. 1984an Gasteizko Udalak giza-eskubideen “Jesús de Galíndez" saria eman zion.

## Biografia

Julia Chávarrik Irakasle ikasketak, Arte Ederrak eta Gizarte Lana ikasi zuen. 1968an, artean moja izanik, Caritasen, Gasteizko ijitoekin lanean hasi zen. Urte haietan ijitoen herriaren bizi baldintzak oso gogorrak ziren eta haien bizimodua hobetzeari ekin zion. Bere lehenego lanak Jauregien Landetan zeuden txaboletan izan ziren; orduan bi erlijiosoren laguntza izan zuen: José Ignacio Alberdi eta José Luis Zabalza. 1970 Julia Chavarrí moja izateari utzi zion.
70. hamarkadaren hasieran, garaiko hiriko alkateak, Manuel Maria Lejarreta Gao Lacho Drom auzoaren kokapena erabakitzeko, ijitoen patriarkekin bildu zen. Toki horretan hamaika urte egon ziren, baina baldintzak gero eta okerragoak ziren eta 1981etik 1983ra utzi zuten. Jose Angel Cuerda alkate berriaren laguntzaz, Udalak prestamu bat eskaini zuen familia horiei hiriko auzo desberdinetan, batez ere Sansomendin, etxeak eskaintzeko. Urte batzuk geroago, Julia Chavarrík eta Bartolomé Jiménezek, azken hau ijitoen elkarteko presidentea, Erriberabeitiko Melledes herri hustua erosi zuten bertan langabezian zeuden ijito gazteentzako lan-tailerrak antolatzeko. Halaber, drogomenpekotasuna pairatzen zuten gazteentzako birgaitze terapia taldea ere sortu zuten.
2011ko otsailaren 5ean hil zen, 79 urte zituelarik. Cenizeron lurperatu zuten.

## Sariak

* 1984an Gasteizko Udalak giza-eskubideen “Jesús de Galíndez" saria.
* 1991n Eusko Jaurlaritzaren Sustatu Saria Gao Lacho Drom elkarteari.
* 2011n Gasteizko Udalak Ohorezko Hiritarra izendatu zuen.

## Kanpo estekak

* (Gaztelaniaz): Gao Lacho Drom elkartearen webgunea.
* (Gaztelaniaz): Gasteizko Ohorezko Hiritarraren izendapena jaso zuen uneari buruzko bideoa.
* (Gaztelaniaz): Emakunde aldizkarian Gema Agúndezek idatzitako artikulua.Gema AgúndezekGema AgúndezekGema Agúndezek
* Datuak: Q47517114
# Justyna Święty-Ersetic

Justyna Święty-Ersetic (1992ko abenduaren 3a) 400 metroetan espezializatutako esprinter poloniarra da.

## Ibilbide profesionala

4 × 400 metroko erreleboan parte hartu zuen 2012 eta 2016ko Udako Olinpiar Jokoetan. 2017ko Munduko Txapelketan brontzezko domina ere irabazi zuen ekitaldi berean. 2018ko Berlingo Europako Txapelketan, banakako urre bat irabazi zuen eta geroago Poloniako taldearekin ere garaipena lortu zuen, bi finalak bi ordu baino gutxiagotan banatuta egon arren.
2020ko Udako Olinpiar Jokoetan Polonia ordezkatu zuen 4 x 400 m errelebo mistoan, urrea irabaziz eta 4 × 400 m erreleboan, zilarrezko domina lortuz.
Bere marka pertsonalak 400 metroetan 50,41 segundo aire librean (Berlin 2018) eta 51,34 segundo pista estalian ( Toruń 2021) dira. Azken hau Poloniako egungo errekorra da .

## Nazioarteko emaitzak

Olinpiar Jokoak :
| Urtea | Lekua | Domina | Proba |
| 2020 | Tokio Japonia | 01 ! | 4x400m Mistoa |
| 2020 | Tokio Japonia | 02 ! | 4x400m |
| Munduko txapelketak ||||
| Urtea | Lekua | Domina | Proba |
| 2017 | Londres Erresuma Batua | 03 ! | 4x400m |
| 2019 | Doha Qatar | 02 ! | 4x400m |
| Munduko txapelketak (Indoor) ||||
| Urtea | Lekua | Domina | Proba |
| 2016 | Portland AEB | 02 ! | 4x400m |
| 2018 | Birmingham Erresuma Batua | 02 ! | 4x400m |
| Europako txapelketak ||||
| Urtea | Lekua | Domina | Proba |
| 2018 | Berlin Alemania | 01 ! | 400m |
| 2018 | Berlin Alemania | 01 ! | 4x400m |
| Europako txapelketak (Indoor) ||||
| Urtea | Lekua | Domina | Proba |
| 2015 | Praga Txekiar Errepublika | 03 ! | 4x400m |
| 2017 | Belgrad Serbia | 01 ! | 4x400m |
| 2017 | Belgrad Serbia | 03 ! | 400m |
| 2019 | Glasgow Eskozia | 01 ! | 4x400m |
| 2021 | Torun Polonia | 02 ! | 400m |
| Europako txapelketak (Sub23) ||||
| Urtea | Lekua | Domina | Proba |
| 2013 | Tampere Finlandia | 03 ! | 400m |
| Europako Taldekako txapelketak ||||
| Urtea | Lekua | Domina | Proba |
| 2019 | Bydgoszcz Polonia | 01 ! | 400m |
| 2019 | Bydgoszcz Polonia | 01 ! | 4x400m |
| 2021 | Chorzow Polonia | 01 ! | 4x400m |
| Munduko Errelebo txapelketak ||||
| Urtea | Lekua | Domina | Proba |
| 2017 | Nassau Bahamak | 01 ! | 4x400m |
| 2019 | Yokohama Japonia | 01 ! | 4x400m |
| Unibertsiadak ||||
| Urtea | Lekua | Domina | Proba |
| 2015 | Gwangju Hego Korea | 01 ! | 4x400m |
| 2017 | Taipei Taiwan | 01 ! | 4x400m |

## Erreferentziak

* ↑ «Justyna ÅwiÄty Bio, Stats, and Results | Olympics at Sports-Reference.com» web.archive.org 2020-04-18 (Noiz kontsultatua: 2022-01-07).
* ↑ «Justyna ŚWIĘTY-ERSETIC | Profile | World Athletics» www.worldathletics.org (Noiz kontsultatua: 2022-01-07).

## Kanpo estekak

* Datuak: Q11729726
* Multimedia: Justyna Święty / Q11729726
# Jutiapa (Atlántida)

Jutiapa Hondurasko Atlántida departamenduko udalerri bat da. 533.83 km²ko azalera du eta 2013ko datuen arabera 30742 biztanle zituen.

## Erreferentziak

* ↑ (Gaztelaniaz) Instituto Nacional de Estadística. Censo de Población y Vivienda 2013. (Noiz kontsultatua: 2020-05-04).

## Kanpo estekak

* Datuak: Q775897
# Jutiapa (departamendua)

Jutiapa Guatemalako hego-ekialdean kokatutako departamendua da. Iparraldean Jalapa eta Chiquimularekin du muga, mendebaldean Santa Rosarekin, hegoaldean Ozeano Barearekin, eta ekialdean El Salvadorrekin. 3.216 km²ko eremua du eta 2012an 444.434 biztanle zituen. Hiriburua Jutiapa hiria da.

## Udalerriak

* Agua Blanca
* Asunción Mita
* Atescatempa
* Comapa
* Conguaco
* El Adelanto
* El Progreso
* Jalpatagua
* Jerez
* Jutiapa
* Moyuta
* Pasaco
* Quezada
* San José Acatempa
* Santa Catarina Mita
* Yupiltepeque
* Zapotitlán

## Erreferentziak

* ↑ República de Guatemala (2012): Caracterización estadística Ine.gob.gt

## Kanpo estekak

* Datuak: Q765984
* Multimedia: Jutiapa Department / Q765984
# Justyna Mospinek

Justyna Mospinek (Zgierz, 1983ko azaroaren 8a) arkularia da. Polonia ordezkatu zuen 2004ko Udako Olinpiar Jokoetan eta 2008ko Udako Olinpiar Jokoetan.

## Erreferentziak

* ↑ Justyna Mospinek
* ↑ Justyna MOSPINEK

## Kanpo estekak

* Datuak: Q3056218
# Jutiapa

Jutiapa Guatemalako hego-ekialdean dagoen Jutiapa departamenduko hiriburua da. 620 km²ko eremua du eta 2010ean 131.300 biztanle zituen.

## Erreferentziak

* ↑ Cifras para el desarrollo humano: Jutiapa PNUD Guatemala. Issuu.com

## Kanpo estekak

* Datuak: Q1023364
* Multimedia: Jutiapa, Guatemala / Q1023364
# Jutiapa (El Salvador)

Jutiapa El Salvadorko Cabañas departamenduko udalerri bat da. 2007ko erroldaren arabera 6584 biztanle zituen.

## Erreferentziak

* ↑ (Gaztelaniaz) Dirección General de Estadística y Censos. (2007). (pdf) VI Censo de Población y V de Vivienda 2007. (Noiz kontsultatua: 2020-05-05).

## Kanpo estekak

* Datuak: Q3811629
# Jutaí

Jutaí Brasilgo udalerri bat da, Amazonaseko estatuan kokatua. 25.172 biztanle ditu 69.457,416 km²ko eremuan.

## Ikus, gainera

* Amazonaseko estatua

## Kanpo estekak

* Datuak: Q684641
* Multimedia: Jutaí / Q684641
# Juti

Juti Brasilgo udalerri bat da, Mato Grosso do Sul estatuan kokatua. 6.729 biztanle ditu 1.584,529 km²ko eremuan.

## Ikus, gainera

* Mato Grosso do Sul

## Kanpo estekak

* Datuak: Q991137
* Multimedia: Juti / Q991137
# Justin Rose

Justin Peter Rose (Johannesburgo, 1980ko uztailaren 30a) ingeles golfaria da. 2013an AEBetako Irekia irabazi zuen, Tony Jacklinen ondoren lehenengo ingelesa bilakatuz. Urrezko domina irabazi zuen 2016ko Udako Olinpiar Jokoetan. 2018an hamahiru astez munduko sailkapenaren gailurrean izan zen.
* Datuak: Q722750
* Multimedia: Justin Rose / Q722750
# Justin Vali

Justin Rakotondrasoa, Justin Vali izengoitiz ezaguna, Madagaskarko folk musikari eta musikagilea da, zitara antzekoa den valiha jotzen duena. Paddy Bush eta Eric Manana bezalako artistekin aritutakoa, world music zirkuituan ezaguna da oso.

## Diskografia

* Ny Marina (1994)
* The Sunshine Within (1998)
* Datuak: Q17107849
# Justin Thomas (golfaria)

Justin Louis Thomas (Louisville, Kentucky, 1993ko apirilaren 29a) estatubatuar golfaria da. 2017an PGA Championship irabazi zuen. 2017an lau astez munduko sailkapenaren gailurrean izan zen.
* Datuak: Q15877245
* Multimedia: Justin Thomas / Q15877245
# Justin Toshiki Kinjo

Justin Toshiki Kinjo (japonieraz: 金城 ジャスティン俊樹, 1997ko otsailaren 22a - ) Japoniako futbolaria da.
Hainbat futbol taldetan jokatu du, esaterako Thespakusatsu Gunma.

## Kanpo estekak

* (Japonieraz) J.League Data Site
* Datuak: Q27516056
# Justin Schoenefeld

Justin Schoenefeld (1998ko abuztuaren 13a) akrobaziazko eskiatzaile estatubatuarra da, aireko jauzietan espezializatua. 2022ko Neguko Olinpiar Jokoetan aireko jauzi mistoen proban urrezko domina lortu zuen.

## Karrera

Schoenefeldek 2014ko abenduan egin zuen bere debuta Nor-Am Kopan Park Cityn (Utah), 12. eta 10. postuan sailkatuz. 2015-16 denboraldian, bost aldiz lehen hamarren artean amaitu zuen, eta aireko jauzien diziplinako sailkapenean bederatzigarren sailkatu zen. Denboraldi honetan lehen garaipena lortu zuen Lake Placiden. Chiesa in Valmalencoko 2017ko Juniorren Munduko Txapelketan 15. postuan amaitu zuen. 2017-18 denboraldian, Nor-Am Kopan aireko jauzien diziplinako sailkapena irabazi zuen hiru garaipenekin. 2019ko urtarrilean egin zuen debuta Munduko Kopan Lake Placiden, eta 17. postuan amaitu zuen. Honen ondotik bi aldiz lehen hamarren artean sailkatu zen eta denboraldi amaieran hamargarren postuan amaitu zuen sailkapen orokorrean. Deer Valley Resorten bederatzigarren postua eta 2019-20 denboraldian Moskun 18. postua lortu ostean, Munduko Kopako lehen garaipena lortu zuen Minsken. Horren atzetik bosgarren postua lortu zuen Almatyn.
Schoenefeld 2021eko FIS Freestyle Ski eta Snowboardeko Munduko Txapelketan gizonezkoen aireko jauzietan lehiatu zen. 2022ko Neguko Olinpiar Jokoetan parte hartu zuen, talde mistoen aireko jauzien proban urrezko domina irabaziz.

## Erreferentziak

* ↑ Qualification results. .
* ↑ «Justin Schoenefeld». FIS.

## Kanpo estekak

* Datuak: Q88661603
# Justin Somper

Justin Somper fantasiazko eta beldurrezko eleberrien egile ingelesa da. St Albansen jaio zen.

## Biografia

Warwickeko Unibertsitatean ikasi zuen. Literaturan, egile eta argitaratzaile gisa hasi zen. Publizista gisa Puffin Booksen Usborne Publishingen hasi zen, 1992an. 1996an Random House Children argitaletxera joan zen, publizitate zuzendaria kargua betetzeko. 1998tik aurrera haur literaturaz espezializatu zen. Bere arrakasta Vampiratas sailarekin heldu zitzaion. Lehenengo liburua Vampirates: Demons of the Ocean izan zen (2005) eta gaur egun arte 100.000 kopia saldu ditu Erresuma Batuan. Lehen liburu horrekin ere sari desberdinak irabazi zituen (Birmingham KS3 Explora Book Award eta Solihull Childrens Book Award). Gaur egun Londresen bizi da.

## Obra
### Vampirates saila

* Vampirates: Demons of the Ocean (2005)
* Vampirates: Tide of Terror (2006)
* Vampirates: Blood Captain (2008)
* Vampirates: Black Heart (2009)
* Vampirates: Empire of Night (2010)
* Vampirates: Immortal War (2011)
Aurrerago, Vampirates: Dead Deep (2007) 2007ko Liburuaren Munduko Egunerako sortutako ipuina da. Linean dago eskuragarri.

### Allies & Assassins series

* Allies & Assassins (2013)
* A Conspiracy of Princes (2015)

## Erreferentziak

* ↑ https://www.penguinlibros.com/ar/44795-justin-somper
* ↑ "Vampirace after Demons of the Ocean and before Tide of Terror."

## Kanpo estekak

* (Ingelesez):Vampirates webgune ofiziala.
* (Gaztelaniaz):Vampirates sailari buruzko informazioa.
* Datuak: Q2627047
# J. J. Abrams

Jeffrey Jacob Abrams (New York, 1966ko ekainaren 27a) estatubatuar zinema zuzendaria da. Akzioko, dramako eta zientzia fikzioko filmak zuzentzen ditu. Ekoizlea eta telesailen sortzailea ere bada.

## Filmografia
### Filma

| Urtea | Izenburua | Lanbidea | Lanbidea | Lanbidea | Oharrak |
| Urtea | Izenburua | Zuzendaria | Gidoigilea | Ekoizlea | Oharrak |
| 1990 | Taking Care of Business | Ez | Txantiloi:Bay | Ez | Gidoiaren egilea Jill Mazurskyrekin |
| 1991 | Regarding Henry | Ez | Bai | Koekoizlea | |
| 1992 | Forever Young | Ez | Bai | Bai | |
| 1997 | Gone Fishin' | Ez | Bai | Ez | Gidoiaren egilea Jill Mazurskyrekin |
| 1998 | Armageddon | {ez}} | Bai | Ez | Gidoiaren egilea Jonathan Hensleighekin |
| 2001 | Joy Ride | Ez | Bai | Bai | Gidoiaren egilea Clay Tarverrekin |
| 2006 | Mission: Impossible III | Bai | Bai | Ez | Debuta zuzendari gisa; gidoiaren egilea Alex Kurtzman eta Roberto Orcirekin |
| 2009 | Star Trek | Bai | Ez | Bai | |
| 2011 | Super 8 | Bai | Bai | Bai | |
| 2013 | Star Trek Into Darkness | Bai | Ez | Bai | |
| 2015 | Star Wars: The Force Awakens | Bai | Bai | Bai | Lawrence Kasdan eta Michael Arndtekin |
| 2019 | Star Wars: The Rise of Skywalker | Bai | Bai | Bai | Gidoiaren egilea Chris Terriorekin |
| Ekoizlea bakarrik The Pallbearer (1996) The Suburbans (1999) Cloverfield (2008) Morning Glory (2010) Mission: Impossible – Ghost Protocol (2011) Mission: Impossible – Rogue Nation (2015) 10 Cloverfield Lane (2016) Star Trek Beyond (2016) The Cloverfield Paradox (2018) Mission: Impossible – Fallout (2018) Overlord (2018) Star Trek 4 (2023) | Ekoizle eragilea Infinitely Polar Bear (2014) Star Wars: The Last Jedi (2017) |

#### Aktorea

| Urtea | Izenburua | Rola |
| 1991 | Regarding Henry | Delivery Boy |
| 1993 | Six Degrees of Separation | Doug |
| 1996 | Diabolique | Video Photographer #2 |
| 1999 | The Suburbans | Rock Journalist |
| 2015 | Star Wars: The Force Awakens | Ahotsa |
| 2017 | The Disaster Artist | Bere burua |
| 2019 | Star Wars: The Rise of Skywalker | D-O (ahotsa) |

## Kanpo estekak

* Datuak: Q188137
* Multimedia: J. J. Abrams / Q188137
# J. J. Johnson

James Louis "J. J." Johnson (Indianapolis (AEB), 1924ko urtarrilaren 22an – 2001eko otsailaren 4a) estatubatuar jazz tronbonista, konpositore eta moldatzailea izan zen. Bop-erantz jo zuen lehen tronbonista izan zen eta hor jarraitu zuen, swing-en ondorengo jazz-ean itzal handia izan zuelarik.
1940ko hamarkadan, jazz modernoan ospea lortu zuten lehenengotako musikaria izan zen, musika klasikoa eta jazz-a fusionatu zituelarik.

## Biografia

James Louis Johnson, J.J. Johnson, Indianapolisen jaio zen, AEBetan, 1924ko urtarrilaren 22an.
Johnson Kai Winding tronbonistarekin batera aritu zen boskote batean, bira luzeak eta arrakasta handiko diskoak grabatuz. Bakarlari ere izan zen Johnson eta jazz grabazio klasiko askotan izan zen laguntzaile. Wee Dot, Lament edo Enigma eredu dira jazz munduan.
1970ean pianoa jotzeari utzi zion eta horrela jarraitu zuen hurrengo 17 urteetan, 1980ko hamarkadan itzuli zen arte. 1950eko hamarkadaren erdiaz geroztik, Johnson beti zen hautagai jazz munduan eta titulu ugari irabazi zuen: Down Beat aldizkariak antolatutako Trombonist of the Year, adibidez. 1995ean, Down Beat-en Hall of Fame-n kokatuko zuten.
1967tik 1976 arteko tarte horretan konposizioan aritu zen, hainbat filmentzako musika egin zuelarik: Scarface, Sea of love...
1988an, Quintergy edo Standards era grabatu zituen, zuzenean biak.
Johnson-ek 54 urtetako karrera burutu zuen, 1942tik 1996ra arte. 2001ean, osasun arazoak medio, bere buruaz beste egin zuen, tiroz.

## Erreferentziak

* 1 2 3 https://elpais.com/diario/2001/02/07/agenda/981500403_850215.html
* Datuak: Q504915
# J. L. Austin

John Langshaw Austin (Lancaster, 1911ko martxoaren 26a - Oxford, 1960ko otsailaren 8a) ingeles filosofoa izan zen.
Oxfordeko Balliol Collegen ikasi zuen. Hizkuntza klasikoak ikastea gogoko zuen. Bigarren Mundu Gerran, MI6an aritu zen, Erresuma Batuko inteligentzia-zerbitzuan.
Oxforden, 1952-1960 urte-bitartean, Filosofia Moraleko katedratiko izan zen. Oxford Eskolako filosofia analitikoaren izen nagusietako bat zen. Mintzaira arruntaren arauak aztertu zituen. Hari zor zaio hizkuntza ekintza kontzeptua.
Austinen lanak hura hil ondoren argitaratu ziren: How to do things with words (1962), Sense and sensibilia (1962). Austinentzat, Quinerentzat eta era oso desberdinean Wittgensteinentzat bezala, hizkuntzalaritzak eta semantikak teknikoki azterturiko mintzaira arrunt horren analisiak funtsezko garrantzia du filosofia eta logikarako.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/30 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q272615